Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Eva Ladányiová
Pozícia: výskumno-vývojový zamestnanec pre oddelenie medzinárodných meraní, národná koordinátorka štúdie PIRLS 2016
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický C1

2. Zahraničná pracovná cesta (ZPC):
Štát, mesto: Nemecko, Hamburg
Vykonaná v dňoch: 2.- 6.11.2014
Názov prijímajúcej organizácie: (v prípade konferencie nevypĺňať)
Účel cesty: Školenie k dáta manažmentu pilotného testovania štúdie PIRLS 2016 
Spôsob financovania: z rozpočtu NÚCEM 

3. Rámcový program pobytu:
2.11.2014 	Od 15.00hod. presun na miesto stretnutia BA – Viedeň – Hamburg
				
3.11.2014	
Otvorenie stretnutia, školenie k softvéru WinW3S – výber tried, zadávanie údajov do WinW3S, priraďovanie testových zošitov zúčastneným žiakom, tvorba formulárov pre účely zberu údajov a administrácie testovania.

4.11.2014	
WinW3S – zadávanie údajov po testovaní, priradenie náhradného zošita žiakovi, exportovanie databázy, importovanie žiakov, spájanie databáz, preklad formulárov a štítkov. Úvod k používaniu softvéru DME.

5.11.2014	
DME – nahadzovanie dát, spájanie dátových súborov, kontrola nahodených dát. 

6.11.2014
WinW3S – Kontrola dát (z hľadiska ich nekonzistentnosti), spracovanie dát v DPC, online administrácia dotazníkov, práca so softvérom OSS

Od 15.00 hod. presun z Hamburgu do Bratislavy.

4. Stručný priebeh rokovaní:
Cieľom stretnutia bolo informovať o priebehu, postupoch, technických štandardoch, dôležitých termínoch v súvislosti s prípravou a administráciou pilotného testovania a oboznámiť účastníkov stretnutia so softvérom, ktorý sa bude využívať v súvislosti s pilotným testovaním PIRLS 2016. Jedná sa o nasledovné softvéry: WinW3S (využíva sa na náhodný výber tried do testovania, prípravu potrebných formulárov pre zber údajov o školách, žiakoch, triedach a ich učiteľoch, prípravu štítkov na testovacie nástroje), DME (softvér, ktorý slúži pre účely nahadzovania dát z testovacích nástrojov a kontrolu nahodených dát) a OSS (softvér pre online administráciu dotazníkov – v SR bude prebiehať online administrácia školských a učiteľských a v po prvýkrát aj rodičovských dotazníkov v IEA štúdii (v prípade rodičov bude voliteľná a dostupná aj v papierovej verzii). Jednotlivé témy školenia boli členené na teoretickú časť formou prezentácie odborníkov z IEA DPC, po ktorej nasledovala praktická časť vo forme samostatnej práce účastníkov na zadaných úlohách s využitím spomínaných softvérov. 

5. Odporúčané závery:
Sledovanie pokynov medzinárodného centra, aktívna komunikácia prostredníctvom elektronickej komunikácie v prípade nejasností a národných špecifík. 

6. Prehľad prinesenej dokumentácie a miesto jej uloženia:
Materiály sú zverejnené na webovej stránke a sú prístupné iba zainteresovaným pracovníkom národných centier; zakladač s poskytnutými materiálmi zo školenia v papierovej podobe sú uložené u národného koordinátora štúdie.

7. Osobitne vyhotovený očakávaný prínos ZPC:
Účasť na stretnutí bolo dôležitou súčasťou prípravy na realizáciu pilotného testovania medzinárodnej štúdie PIRLS 2016. Získané informácie o softvéroch, technických štandardoch a požiadavkách na prípravu a administráciu pilotného testovania budú využité v nasledujúcich etapách štúdie.

8. Spôsob zverejnenia výsledkov ZPC, prenos získaných informácií
Všetky materiály sú zverejnené na webovej stránke a sú prístupné iba zainteresovaným pracovníkom národných centier, pretože podliehajú utajeniu a sú uložené u národného koordinátora štúdie.

Svojím podpisom súhlasím so zverejnením správy na internete.

Správu vypracoval: Mgr. Eva Ladányiová

Dátum: 12.11.2014

Správu schválil: Mgr. Andrea Galádová